open-index/open-wikipedia-markdown huggingface dataset:
Tur

**Tur** brukes ofte synonymt med reise, men en tur tar kortere tid og krever mindre planlegging. Ordet er en forkortning av turisme som er en planlagt reise med overnatning. Det franske ordet *tour* betyr rundreise eller runde, det vil si at turen ender i utgangspunktet. Den som gjennomfører turen, kalles en turgåer eller turist. Reisemål eller tema brukes gjerne som forstavelse, for eksempel Oslo-tur eller ridetur.

## Tematur
* Snartur, svipptur eller fornøyelsestur
* Rundtur, visningstur, sightseeng
* Backpackingtur
* Biltur
* Bærtur
* Drosjetur
* Motorsykkeltur
* skogtur
* Joggetur
* Fottur
* Svømmetur
* Dykketur
* Sykkeltur
* Dagstur
* Ridetur
* Fjelltur
* Skitur
* Bretur
* Klatretur
* Seiltur
* Kanotur
* Kajakktur
* Båttur
* Flytur
* Helikoptertur
* Helgetur
* Ferietur
* Handletur

## Annet
Ordet tur har på norsk også andre betydninger. For eksempel betyr *å ha tur* «å ha hell».
## Se også
* Tur (andre betydninger)
Anders Grönhagen

**Anders Grönhagen** (født 22. mai 1953 i Gudmundrå i Sverige) er en svensk tidligere fotballtrener. Han hadde kallenavnet «Grönis».

Som fotballspiller var Grönhagen spiss i GIF Sundsvall og Djurgårdens IF. Han spilte også 18 landslagskamper for det svenske landslaget. I 1979 prøvespilte han for Universidad de autonom Guadalajara i Mexico, men han takket nei til en kontrakt som ville gitt 1 mill. dollar i året..

Etter å ha lagt opp som fotballspiller startet han i 1986 som trener. Etter å ha trent ulike svenske klubber skrev han i 2007 kontrakt med norske Fredrikstad FK. I 2009 sluttet han som fotballtrener etter flere perioders sykefravær.

## Trenerkarriere
*  GIF Sundsvall (1986–1990)
*  IFK Sundsvall (1991)
*  Djurgårdens IF (1994–1996)
*  GIF Sundsvall
*  IF Elfsborg
*  Brommapojkarna (2004)
*  Djurgårdens IF (2006, runde 21–26)
*  Fredrikstad FK (fra 2007 til 28.&nbsp;august 2009 )

## Spillerkarriere
*  GIF Sundsvall (1973–1975)
*  Djurgårdens IF (1976–1983)
*  GIF Sundsvall (1984–1985)

## Meritter
* 18 A-landskamper for 
* Sølvmedalje med FFK i 2008-sesongen

## Andre oppdrag
* Fotballkommentator i TV-kanalen Eurosport
* Sportssjef i Djurgårdens IF (1997)

## Referanser


## Eksterne lenker
*
Doreen Kimura

**Doreen Kimura** (1933–2013) var en kanadisk psykologiprofessor ved Simon Fraser-Universitetet.

## Biografi
Kimura ble født i Winnipeg i Manitoba og vokste opp i Neudorf, et lite sted i Qu’Appelle Valley i sørlige Saskatchewan. Ettersom det ikke var mulighet for å studere naturfag der, var hun mest interessert i skriving, språk og algebra. Men hun fullførte ikke high school. I stedet begynte hun 17 år gammel som lærer i fådelt skole, først i Saskatchewan, siden i Manitoba. Mens hun var i Manitoba, kom hun over en annonse for et stipend til McGill University i Montreal. Hun søkte for moro skyld og fikk stipendet.

Donald O. Hebb ble hennes lærer på introduksjonskurset i psykologi og gjordet Kimura interessert i faget. Hebb var den berømte nevrologen som identifiserte hjernestrukturer som han kalte cellesamlinger, nå kjent som Hebbs synapser. Etter at Kimura tok sin doktorgrad i 1961 i fysiologisk psykologi, studiet av hvordan hjernens biologi påvirker oppførsel og erfaring, var hun i to år i en postdoktoral stilling ved Montreal Neurological Institute før hun arbeidet ved University of California, Los Angeles Medical Center og Zürich Kantonsspital i Sveits. Hun ble professor i psykologi ved University of Western Ontario i 1967 og arbeidet der i 30 år. I 1998 flyttet hun til Vancouver til en stilling ved avdeling for psykologi ved Simon Fraser University.

## Interesser
I 1960 presenterte hun dikotisk lytting som en test for å måle lateralitet i hjernen. Hun var interessert i forholdet mellom kjønn og kognisjon og har skrevet en bok om det som er oversatt til svensk (*Kön och kognition* 2001). Kimura var en av grunnleggerne av Society for Academic Freedom and Scholarship (SAFS). Hun støttet også synspunktet om at ulikheter i kognitive egenskaper mellom menn og kvinner er biologisk betinget. Men hun liker ikke vekten som nå legges på forskningssamarbeid og mente det drepte den kreative friheten til den enkelte.

Kimura døde den 27. februar 2013 i Vancouver i en alder av 80 år.

## Bibliografi
* *Neuromotor mechanisms in human communication*. ISBN 0-19-505492-X
* *Sex and Cognition*. ISBN 0-262-61164-3

## Referanser


## Eksterne lenker
* Doreen Kimuras hjemmeside hos Simon Fraser University 
* Biografi (engelsk)
Inkunabel

**Inkunabel** eller **vuggetrykk** er en bok, et ark eller et bilde som er trykt, ikke håndskrevet eller tegnet, før 1501 i Europa. Inkunabler er svært sjeldne, og dermed også meget verdifulle både som historiske dokumenter og i pengeverdi. 

Tidsinndelingen før og etter 1500-tallet stammer fra 1638 og markerer bare et praktisk skille og ingen historisk forandring i trykketeknikk eller typografi.

## Historikk

Betegnelsen «inkunabel» kommer fra latinsk *incunabula*, tøystykket spedbarn ble svøpt i, og refererer til noe som er i sin spede barndom. Første gang det ble brukt i denne betydningen var i 1639, i Bernhard von Mallinckrodts bok *De ortu et progressu artis typographicae*. Forfatteren nevner *typographicae incunabula*, og setter en grense ved slutten av året 1500. Denne grensen har blitt beholdt, selv om den er helt tilfeldig og ikke sammenfaller med noen fornyelse innen boktrykkerkunsten. Mens von Mallinckrodt bruker ordet om trykkeprosessen, ble det fra slutten av det 17. århundre brukt om selve bøkene, hvilket er den vanlige bruken i moderne tid. 

Det finnes to typer inkunabler: De som er trykket fra blokker hvor en hel side er skåret inn, ofte kalt de *[[xylografi]]ske inkunabler* (blokkbøker), og de som er laget med løse typer på en presse av den typen Gutenberg fant opp; disse kalles typografiske inkunabler. Mange forskere forbeholder begrepet inkunabel for sistnevnte type. 

### Typografiske inkunabler
Antall bøker trykket med boktrykkteknikk frem til 31. desember 1500 er etter sin natur vanskelig å fastslå. Det er anslått at om lag 8 mllioner bøker kan ha blitt trykket i dette tidsrommet. I dag er det bevart mellom 28 000 og 30 000 utgaver i et antall av om lag 500 000 eksemplarer.

#### Eksempler

Blant de mest kjente inkunabler finner man:
* *[[Gutenbergbibelen]]* fra 1455
* *[[Peregrinatio in terram sanctam]]* fra 1485
* *[[Hortus sanitatis]]* fra 1491
* *[[Nürnbergkrøniken]]* fra 1493

## Se også
* Blokkbok, bok fra 1400- og 1500-tallet satt sammen av enkeltbladstrykk utført ved hjelp av blokktrykk.

## Referanser
Henrik Pedersen

**Henrik Pedersen** (født 10. juni 1975 i Kjellerup i Danmark) er en dansk fotballspiller som spiller for Silkeborg IF primært som spiss. Han har tidligere spillet for Bolton Wanderers (2001-2007) og Hull City (2007-2008).

Han gjorde sin profesjonelle debut for Silkeborg IF i 1995, og i 2000 fikk han sin debut på s landslag. Han var med og vant cupen i Danmark med Silkeborg i 2001.

Den 3. juli 2001 signerte Sam Allardyce ham for Bolton. Han slet med spilletid i Premier League og i 2002 gikk han tilbake på lån til Silkeborg for hjelpe dem å unngå nedrykk. Etter han kom tilbake fra lån har han fått plass på laget til Bolton. og i 2005/06-sesongen viste han sin anvendelighet ved å spille en del på venstrebacken.

Han har tre landskamper for Danmark.

## Meritter
* Cupen i Danmark: 2001

## Referanser


## Eksterne lenker
*
Junkers Jumo 210

**Junkers Jumo 210** var en flymotor produsert av tyske Junkers Motoren like før utbruddet av andre verdenskrig. Motoren var den første omvendte V12-typen som ble produsert av selskapet og verdens første motor med direkte bensininnsprøytning. Utviklingen av motoren ble påbegynt i 1931, og den første prøvekjøringen ble utført 22. oktober 1932. Den ble testet i et Junkers W 33 5. juli 1934, og de første motorene kom i serieproduksjon samme år. Motoren hadde en effekt på mellom 610 og 730 hestekrefter, avhengig av variant, og kan på mange måter sees på som en motpart til britiske Rolls-Royce Kestrel. 

Jumo 210 regnes som Tysklands første moderne motordesign og drev, i forskjellige varianter, noen av de mest kjente flyene fra andre verdenskrig. Selv om motoren opprinnelig var tiltenkt bruk i nesten samtlige tyske førkrigs militærfly, førte den raske utviklingen innen flyteknologi mot slutten av 1930-tallet til at motoren raskt havnet i den nedre enden av kraftskalaen. Før krigens utbrudd gikk de fleste flyprodusenter over til den langt større Daimler-Benz DB 600-motoren. Produksjonen av Jumo 210 varte derfor kun i en kortere periode, før Junkers svarte på konkurransen ved å produsere en egen, større motor, Junkers Jumo 211.

## Fly drevet av Jumo 210
* Arado Ar 80
* Arado Ar 68E
* Focke-Wulf Fw 159
* Focke-Wulf Fw 187
* Heinkel He 112
* Junkers W 33
* Junkers Ju 87
* Messerschmitt Bf 109
* Messerschmitt Bf 110

## Spesifikasjoner (Jumo 210)

## Referanser


## Eksterne lenker
* 
* Beskrivelse av Junkers Jumo 210
Gareth Bale

**Gareth Frank Bale** (født 1989) er en walisisk tidligere fotballspiller. 

## Karriere
### Southampton
Bale gjorde sin debut for Southampton den 17. april 2006, noe som gjorde han til den nest yngste spilleren for Southampton etter Theo Walcott. Det ble totalt 40 kamper for «the Saints» før han ble solgt til Tottenham i mai 2007.

### Tottenham
 betalte til sammen sju millioner pund for Bale. Hans første obligatoriske ligakamp kom mot Manchester United den 26. august 2007.

De første sesongene i Tottenham var Bale både skadeforfulgt og andrevalg etter Benoît Assou-Ekotto. Samtidig ble det aldri Tottenham-seier i ligaen når Bale spilte &mdash; det gikk så langt at mediene spøkte med at han hadde en forbannelse over seg. 26. september 2009 ble han byttet inn i det 85. minutt i en kamp Tottenham vant 5-0 mot Burnley FC. Den første ligaseieren hvor Bale spilte fra start kom 26. januar 2010, mot Fulham FC.

Bale ble kåret til årets spiller av sine spillerkolleger i Premier League i sesongene 2011-2012 og 2012-2013. I sesongen 2012-2013 tok han like så godt storeslem på alle kåringene. Han ble kåret til årets spiller, årets unge spiller, og årets spiller av journalistene. Med det ble han den andre spilleren gjennom tidene som har tatt en trippel. Bare Cristiano Ronaldo har klart det samme tidligere.

### Real Madrid
Sommeren 2013 gikk Bale til den spanske klubben Real Madrid, i det som er en av tidenes dyreste overganger. Engelske medier rapporterte at Bale ble solgt for 100 millioner euro, mens spanske medier mente prisen var 91 millioner euro. Cristiano Ronaldo kostet 94 millioner euro i 2009.

Bale scoret i debuten mot Villarreal CF.

## Landslagsspill
Den 27. mai 2006 gjorde han sin debut for  mot . Han ble da den yngste gjennom tidene til å spille for Wales, bare 16 år og 315 dager gammel. Den 7. oktober 2006 ble han den yngste til å score for Wales, mot  på et frispark.

Han ble tatt ut i  EM-tropp til EM i Frankrike 2016.

Han ble tatt ut i  EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Meritter
;Real Madrid
* La Liga (2): 2016/2017, 2021/2022
* Copa del Rey (1): 2013/2014
* UEFA Champions League (4): 2013/2014, 2015/2016, 2016/2017, 2017/2018, 2021/2022
* UEFA Super Cup (3): 2014, 2016, 2017
;Individuelle
* PFA Championship Team of the Year: 2006–2007
* Football League Young Player of the Year: 2007
* PFA Premier League Team of the Year: 2010–2011, 2011-2012, 2012-2013
* PFA Young Player of the Year: 2012-2013
* PFA Players' Player of the Year: 2010–2011, 2012-2013
* FWA Footballer of the Year: 2012-2013
* Premier League Player of the Month: April 2010, Januar 2012, Februar 2013
* UEFA Team of the Year: 2011

## Referanser


## Eksterne lenker
* 
* Gareth Bales spillerprofil hos Real Madrid
*
Nils Marstein

**Nils Marstein** (født 4. februar 1950) er en norsk arkitekt. Han var riksantikvar i perioden 1995 til 2009.

Nils Marstein ble utdannet ved NTH i 1974. Var vitenskapelig assistent her 1974–1976 og universitetsstipendiat samme sted 1976–1978, og ansatt hos Norsk kulturråd som konsulent 1978–1979. Dette året ble han ansatt hos Riksantikvaren som antikvar, deretter som førsteantikvar, og så som avdelingsdirektør for Teknisk avdeling, fra 1. januar 1991. Den 13. september 1995 ble han konstituert som Riksantikvar, og avløste da Øivind Lunde for den gjenværende del av Lundes seks års åremålsperiode, til 1997. Da ble Marstein utnevnt til Riksantikvar for en seks års periode, fram til 2003, og dette året ble han beskikket som Riksantikvar for en ny seks års periode, til 2009. Hans etterfølger fra oktober s.å. var jurist Jørn Holme.

Marstein er den andre arkitekten som har innehatt stillingen som Riksantikvar. Den første, og den første Riksantikvar, var Herman Major Schirmer (1912–1913). 

I 2011 utnevnte kongen ham til ridder av 1. klasse av St. Olavs Orden for hans «innsats for norsk kulturvern.» 

## Heder
* ICCROM-prisen 2009 «for sin innsats innen bevaringsarbeid, særlig for den unike norske trearkitekturen». 
* Urnesmedaljen

## Referanser


## Kilder
* Olav Ødegården: *Arkitekt blir riksantikvar*, «Arkitektnytt» 1995 s. 247

## Eksterne lenker
* Laudatio for Nils Marstein on being given the ICCROM Award XXVI General Assembly Rome, Italy 25-27 November 2009
Nürnbergkrøniken

***Nürnbergkrøniken*** er en verdenskrønike fra senmiddelalderen. Den er en av de første trykte bøker, en såkalt inkunabel. Forfatteren var forskeren Hartmann Schedel (1440–1514), opprinnelig fra Nürnberg. Originalutgaven ble gitt ut i Nürnberg, på latin, den 12. juni 1493. En tysk utgave var planlagt fra starten av, og Georg Alts oversettelse ble gitt ut 23. desember samme år. Bøkene er rikt illustrert med tresnitt.

## Navn
I likhet med mange andre tidlige trykte bøker hadde ikke Nürnbergkrøniken noen tittelside, og den har derfor gått under flere forskjellige navn. Blant forskere, som hadde latin som arbeidsspråk, gikk den under navnet *Liber Chronicarum*, «Krønikeboken». Denne tittelen er hentet fra introduksjonen til indeksen. I engelsktalende land fikk den navnet *Nuremburg Chronicle* etter byen hvor den ble utgitt; dette navnet er blitt overtatt på norsk. Tyske forskere har i nyere tid begynt å kalle den *Die Schedelsche Weltchronik*, «Den schedelske verdenshistorie», etter forfatteren.

## Innhold

Krøniken er en illustrert verdenshistorie. Innholdet er delt i syv æraer:

* Fra skapelsen til syndfloden
* Frem til Abrahams fødsel
* Frem til det babylonske fangenskap
* Frem til Kristi fødsel
* Frem til nåtiden (dvs. slutten av 1400-tallet)
* Utsyn mot verdens undergang og dommedag

*Nürnbergkrøniken* inneholder de første trykte beskrivelser og kart over en rekke byer og land. Det er muligens første gang Norge er blitt nevnt i en trykt bok.  En oppfatning om at krøniken var den første trykte bok som inneholdt et avsnitt om Norge, var noe av bakgrunnen for at Nasjonalbiblioteket i 2007 kjøpte inn et eksemplar for 1,4 millioner kroner. Det ble dog kort tid etter innkjøpet klart at den ti år eldre trykte versjonen av *[[De proprietatibus rerum]]* av Bartholomeus Anglicus også har et avsnitt om Norge.
## Trykking
Trykkeren Anton Koberger var innehaver av et av Europas største trykkerier, som han åpnet i Nürnberg omkring 1470. Innen 1500 hadde han trykt hele 250 titler, noen av dem i opplag på flere tusen. Han hadde hele atten trykkpresser og mer enn hundre ansatte. 

Koberger stod selv bak flere av titlene han trykket, og ville i nyere tid også blitt kalt en forlegger. *Nürnbergkrøniken* var ikke et av disse verkene; det ble trykket under kontrakt. Schedel og Koberger bodde i samme gate, noen få hus fra hverandre. 

## Illustrasjoner

Krøniken er illustrert, og ansvaret for dette ble gitt til Michael Wohlgemut og hans stesønn Wilhelm Pleydenwurff. Blant de som ble hyret inn for å illustrere boken var en ung Albrecht Dürer, som var Wohlgemuts lærling fra 1486 til 1489.

Det antas at det ble bruk 645 originale tresnitt for å illustrere boken. Tallet er noe usikkert, fordi enkelte illustrasjoner er generiske slagscener eller monarkbilder som ble brukt flere ganger, i enkelte tilfeller med små endringer.

## Referanser


## Eksterne lenker
* 
* Nürnbergkrøniken presentert med illustrasjoner og digitalisert tekst på tysk wikisource
* Nürnbergkrøniken  på Benoit College]
Stargate

**Stargate** har flere betydninger:
* Stargate (produksjonsteam), et norsk musikkproduksjonsteam
* Stargate (science fiction), en science fiction-serie med filmer, bøker og TV-serier
** ''Stargate'' (film), en amerikansk science fiction/action-film fra 1994
** **, en amerikansk science fiction/action-film fra 2008
** *[[Stargate Atlantis]]*, en amerikansk TV-serie
** *[[Stargate SG-1]]*, en amerikansk TV-serie
* *Stargate. En julefortelling*, en roman fra 2021 skrevet av Ingvild H. Rishøi
Metal Skin Live

***Metal Skin Live*** er en konsertplate med det australske thrash metal bandet Deaths Head. Musikken er tatt opp under *[[Melbourne]] ISD Memorial Gig* 11. september 2004. Platen ble utgitt i 2006 og låtene 10-18 er hentet fra en *rehearsal tape*.

## Sporliste
#«Onslaught»
#«Annihilation»
#«Feast of the Jackals»
#«Taste the Pain»
#«Hatreds Disciples»
#«Fencesitter» (Nordic Thunder-cover)
#«Iron Warmachine»
#«Swastika»
#«My Hate»
#«The Valkyries Have Flown»
#«Keep Australia White»
#«Daily News»
#«I Don't Like...»
#«True Sons»
#«Benetic Suicide»
#«More Dead N*ggers»
#«Swastika Will Fly Again»

## Kilder
*
Love Gun

***Love Gun*** er et studioalbum fra det amerikanske hard rock-bandet Kiss. 

Albumet ble utgitt i 30. juni 1977 og var det andre albumet til Kiss som solgte til platinaplate. Albumet er det første hvor Ace Frehley synger alene på et spor.
Denne utgivelsen ble også den siste plata som hele bandet bidro sammen på i sin helhet, frem til gruppas gjenforening-plate PSYCHO CIRCUS i 1998.

## Sporliste
#«I Stole Your Love» (Paul Stanley) – 3:04 
#* Vokal – Paul Stanley 
#«Christine Sixteen» (Gene Simmons) – 3:12 
#* Vokal, bass, gitar og piano – Gene Simmons
#«Got Love for Sale» (Simmons) – 3:28 
#* Vokal,bass og gitar – Gene Simmons 
#«Shock Me» (Ace Frehley) – 3:47 
#* Vokal, gitar – Ace Frehley 
#«Tomorrow and Tonight» (Stanley) – 3:38 
#* Vokal- Paul Stanley 
#«Love Gun» (Stanley) – 3:16 
#* Vokal,gitar og bass – Paul Stanley 
#«Hooligan» (Peter Criss, Stan Penridge) – 2:58 
#* Vokal – Peter Criss 
#«Almost Human» (Simmons) – 2:48 
#* Vokal og gitar – Gene Simmons 
#«Plaster Caster» (Simmons) – 3:25 
#* Vokal og gitar – Gene Simmons 
#«Then She Kissed Me» (Jeff Barry, Ellie Greenwich, Phil Spector) – 3:01 
#* Vokal – Paul Stanley
KNM «Valkyrien» (A535)

**KNM «Valkyrien»** (A535) var et av Sjøforsvarets logistikkfartøy. Det ble bygget i 1981 til sivile formål. Skipet hadde en besetning på 20 personer. Til daglig gav fartøyet logistikkstøtte til MTB-våpenet. Dette innebar blant annet å forsyne missiltorpedobåter og stridsbåter med drivstoff, ammunisjon, proviant, reservedeler, teknisk vedlikehold og sanitet. Skipet kunne også disponeres for andre oppgaver.

I 2006/2007 støttet KNM «Valkyrien» de fire norske missiltorpedobåtene som var på fredsbevarende oppdrag i Libanon.

KNM «Valkyrien» ble takket av etter 21 års tjeneste i Sjøforsvaret den 20. juni 2015. Det erstattes av KNM «Maud» i 2018.

## Referanser


## Eksterne lenker
* 
*
Destroyer (album)

***Destroyer*** er det fjerde studioalbumet til det amerikanske hard rock-bandet Kiss. 

Albumet kom ut i 1976 og ble produsert av Bob Ezrin. Fra albumet ble singlene *«Shout It Out Loud»*, *«Flaming Youth»* og *«[[Detroit Rock City]]»* utgitt. Sistnevnte hadde «Beth» som B-side. «Beth» fikk mest oppmerksomhet, og singelen ble utgitt på nytt med Beth på  A-siden istedenfor, noe som førte til at singelen gikk høyest på singellisten i USA av alle Kiss-singler gjennom historien. Den endte på en 7.-plass og solgte til Gullplate, noe som kun «I Was Made for Lovin' You» har klart i tillegg.

## Sporliste
#«Detroit Rock City»
#«King of the Night Time World»
#«God of Thunder»
#«Great Expectations»
#«Flaming Youth»
#«Sweet Pain»
#«Shout It Out Loud»
#«Beth»
#«Do You Love Me»

## Medlemmer
*Gene Simmons, bass og vokal
*Paul Stanley, gitar og vokal
*Ace Frehley, gitar
*Peter Criss, trommer og vokal
* Dick Wagner, lead-gitar på "Flaming Youth" og "Sweet Pain".
Akustisk gitar på " Beth" og "Great Expectations".

## Kilder
* 

## Eksterne lenker
*
Andrij Deryzemlja

**Andrij Vasyljovytsj Deryzemlja** (ukrainsk Андрій Васильович Дериземля; født 18. august 1977 i Zjovtneve i Sumy oblast) er en ukrainsk skiskytter.

Deryzemlja begynte med skiskyting da han var 11 år gammel. Han har vært på det ukrainske landslaget siden 1996, da han også debuterte i verdenscupen. Han har deltatt i tre OL og ni VM i skiskyting. Første gang han var på pallen i et verdenscuprenn var i 1998/99-sesongen i sprinten i Holmenkollen. Siden har det blitt en del pallplasseringer, uten at han har oppnådd det store gjennombruddet. Han har vunnet ett verdenscuprenn, fellesstarten i Antholz i 2002/03-sesongen. I VM i 2007 samme sted kom han på 3.-plass på 20&nbsp;km.

I jula-08 vant han innendørs-showrennet i Arena AufSchalke sammen med Oksana Khvostenko foran over 50000 tilskuere, og vant med det en solid pengepremie.

Han er gift og har ei datter.

## Kortfattet merittliste
(pr. 3. februar 2007)
* Verdenscup sammenlagt:
** Beste: 30.-plass (2002/03)
* Verdensmesterskap:
** Beste: 3.-plass (20&nbsp;km, Antholz 2007)
* Olympiske leker:
** 7.-plass, stafett Torino 2006 (beste individuelle: 27.-plass (20&nbsp;km, Salt Lake City 2002)
* Verdenscuprenn:
** En første-, en andre-, og fire tredjeplasser

## Referanser


## Eksterne lenker
*
Bolognese

**Bolognese** (FCI #196) er en liten selskapshund som stammer fra Bologna i Italia. Den er vennlig og knytter seg tett til sine eiere. Den er trolig nært beslektet malteser og kan i tillegg regnes som en av progenitorene til bichon havanais, sammen med bichon frisé. I Skandinavia kom de første hundene til Sverige i 1988.

## Opprinnelse og alder
Bolognese kommer fra den italienske byen Bologna, som den har fått sitt navn fra. Rasen tok form allerede på 1100-tallet.

Rasen ble populær i overklassen for sitt behagelige lynne og tiltalende utseende. Rasen fikk sitt gjennombrudd i renessansen, da den ble betraktet som en flott gave kongelige imellom. Bankieren i Firenze, Cosimo de Medici, ga blant annet åtte individer til de åtte mest fremstående familiene i Brussel i gave som en diplomatisk gest på begynnelsen av 1400-tallet.

Rasen kan ses på mange gamle malerier og er forbausende lik dagens bolognese, bortsett fra at den den gang kunne være sort og hvit, mens i dag skal være ren hvit. Bolognese er en forholdsvis sjelden rase i de fleste land, også Italia.

## Utseende, anatomi og fysikk

Bolognese er en liten hund med fyldig pels, som skal være lang, tett og rufset, og dekke hele kroppen, med unntak av neseryggen. Av farger er kun ren hvit tillatt. Av utseende minner den mye om Bichon frisé, men er noe mer reservert i temperamentet. Ørene er høyt ansatt med rikelig pels. Store, mørke øyne og saksebitt. Mankehøyde for hannhunder er 27–30&nbsp;cm og 25–28&nbsp;cm for tisper.

## Bruksområde
Rasen var avlet frem som selskapshund og det er også dens rolle i dag.

## Lynne og væremåte
Bolognese er en hyggelig hund med godt lynne. Den tar lett lydighetstrening, egner seg som selskap for barn og kommer godt overens med andre hunder. Den er riktignok noe reservert.

## Referanser


## Eksterne lenker
* 
* Klubben for Bolognese og Coton de Tulear
Burgenlands flagg

**Burgenlands flagg** er delt i rødt over gult. Flagget er i størrelsesforholdet 2:3. Fargene er delstatens tradisjonelle farger og er avledet av våpenet som ble bestemt for delstaten etter at den som yngste forbundsland ble innlemmet i Østerrike i 1921. Våpenet for Burgenland ble innført året etter, i 1922.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

Burgenlands flagget ble sist lovregulert 15. november 1990.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Die Landessymbole des Burgenlandes
* Das Landesgesetz über die Landessymbole des Burgenlandes
* Symbole der Republik Österreich av Peter Diem
Fylkesvei 3210

**Fylkesvei 3210** går mellom Hvitsten i Holmestrand og Kornto i Tønsberg kommune.

Frem til 2019 hadde veien betegnelsen  fylkesvei 760 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jimmy McCulloch

**Jimmy McCulloch** (født 4. juni 1953, død 27. september 1979) var en britisk musiker, født i Glasgow, som er mest kjent for ha å spilt gitar i Paul McCartneys Wings fra 1974 til 1977. 

Før tiden i Wings var McCulloch medlem av Thunderclap Newman da han var 15 år gammel og Stone the Crows. Han har deltatt på mange plateinnspillinger, kanskje mest påtagelig på John Entwistles *[[Whistle Rymes]]* i 1972 og som førstegitarist spilte han sammen med en ung Peter Frampton på to spor — «Apron Strings» og «I Feel Better». McCulloch var en venn av The Who og hans band Thunderclap Newman ble oppdaget av og produsert av Pete Townshend.

I 1976, mens de øvde på den første konserten for Wings Over America Tour i Fort Worth småsloss McCulloch for moro skyld med David Cassidy, og brakk håndleddet. Uhellet forsinket konsertturnen med flere uker og McCartney var ikke spesielt fornøyd.

McCullochs utstyr besto vanligvis av en Gibson SG, Gibson Les Paul, og stundom spilte bass da McCartney spilte piano eller akustisk gitar.

Etter å ha forlatt Wings var han en kort tid med i et gjenforent Small Faces for en kort klubbturne og hadde minimal deltagelse i bandets to comeback-album. McCartney skal etter sigende ha ringt til Steve Marriott og sagt: «Du kan beholde ham!»

Jimmy McCullochs siste band var The Dukes. Hans siste innspilte sang, «Heartbreaker», ble utgitt på deres første og siste album, *The Dukes*.

McCulloch døde av en heroinoverdose i 1979 i London da han var kun 26 år gammel. Ironisk nok var han komponisten av antidop-sangen «Medicine Jar» på Wings’ album *[[Venus and Mars]]*, og den tilsvarende «Wino Junko» på *[[Wings at the Speed of Sound]]*.

## Referanser


## Eksterne lenker
* 
* 
*
Kärntens flagg

**Kärntens  flagg** er delt i gult over rødt over hvitt. Flagget er i størrelsesforholdet 2:3. Fargene er delstatens tradisjonelle og er avledet av delstatsvåpenet, som er delt i tre svarte løver i gull i første felt og en hvit bjelke på rødt i andre felt. Fra 1608 førte Kärnten rødt og hvitt som sine farger, men dette ble endret 4. juni 1930 da gult ble lagt til. Dermed fikk Kärnten farger som skiller seg fra andre delstater der hvitt og rødt er hyppig forekommende. Både Salzburg, Tyrol, Oberösterreich, Vorarlberg og Wien fører flagg i rødt og hvitt.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
Fylkesvei 3244

**Fylkesvei 3244** går mellom Gullhaug og Bekk i Holmestrand kommune.

Gurannveien mellom Gullhaug og Gurann åpnet i 1910. Mellom Gurann og Bekk (og Botne kirkevei videre til Botne kirke) åpnet veien i 1915.

Frem til 2019 hadde veien betegnelsen  fylkesvei 920 (Vestfold).

## Kommuner og knutepunkter

## Referanser


## Eksterne lenker
* Vegvesenets vegkart 
*
Surnadalsøra

**Surnadalsøra** er et tettsted i Surnadal kommune på Nordmøre i Møre og Romsdal, ved utløpet av elva Surna.

Statistisk sentralbyrå definerer Skei og Surnadalsøra som ett sammenhengende tettsted som pr. 1. januar 2006 hadde 2.256 innbyggere. Skei/Surnadalsøra og Glærem er de eneste tettstedene i Surnadal kommune. 

Fram til om lag 1970 var Surnadalsøra Surnadals kommunesenter og distriktets handelssentrum og «havneby» med et tydelig bymessig preg. Stedet var viktig som gjennomfartsåre for reisende, utskipningshavn og handelssted. I dag er dette et bygningsmiljø hvor først og fremst trehusene fra tidlig på 1900-tallet gjør seg gjeldende. Plassmangel gjorde at ekspansjon og nybygging som ble nødvendig etter andre verdenskrig skjedde på Skei. Samtidig skjedde en generell overgang i samfunnet fra båttransport til transport på landeveien, noe som også talte for videre utbygging på Skei. 

## Referanser
Nordmarka i Surnadal

**Nordmarka** ligger mellom Surnadalen og Bøverdalen og er et skogkledd friluftsområde for turgåing, med eller uten ski. Nordmarka skisenter har lang snøsesong, men området brukes også for innlandsfiske og bærsanking. Området har mange hytter og det går bilvei fra vestre til østre del av området (bomvei).

## Kilder
* Nordmarka turområde
Niederösterreichs flagg

**Niederösterreichs flagg** er delt i blått over gult. Flagget er i størrelsesforholdet 2:3. 
Fargene er delstatens tradisjonelle og er avledet av Niederösterreichs våpen, fem gule ørner på blått felt. Fargerekkefølgen har variert gjennom historien. Fra 1836 til 1902 var blått over gult gjeldende, men i 1903 ble rekkefølgen ombyttet. I delstatens forfatning fra 1934 ble rekkefølgen blått over gult gjenopprettet. Delstatens forfatning av 1945 bekrefter dette.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
Oberösterreichs flagg

**Oberösterreichs flagg** er delt i hvitt over rødt. Flagget er i størrelsesforholdet 2:3. 
Fargene er delstatens tradisjonelle og er avledet av Oberösterreichs våpen. Første felt viser her en gul ørn på svart, mens andre felt er delt i hvitt og rødt. Oberösterreichs farger ble bekreftet 21. september 1904, etter å ha vært i bruk siden 1800-tallets første halvdel. Delstatens senere forfatninger og lovgivning har ved hver anledning videreført fargene. Oberösterreichs flagg og andre symboler ble sist regulert ved lov av 3. juli 1997.

I tillegg til Oberösterreich fører også Salzburg, Tirol, Vorarlberg og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Farben (Fahne und Flagge) des Landes Oberösterreich
* Landesgesetz vom 3. Juli 1997 über die oberösterreichischen Landessymbole
* Symbole der Republik Österreich av Peter Diem
The Beautiful People

:*The Beautiful People er også det tidligere navnet på bandet [[120 Days]]*
«**The Beautiful People**» er en sang fra den amerikanske sangeren Marilyn Mansons andre album *[[Antichrist Superstar]]*, utgitt som en singel i september 1996. Sangen er en alternativ metal-hit skrevet av Manson og Twiggy Ramirez, og produsert av Trent Reznor, David Ogilvie og Marilyn Manson. Teksten diskuterer to store temaer: Hva Manson ser på som «the culture of beauty», skjønnhetens kultur, og denne kulturens forbindelse med Friedrich Nietzsches teori om herre- og slave-teori. 

Singelen var såvidt innom Modern Rock Tracks-lista som nummer 26 og forblir kjent som en av Marilyn Mansons mest suksessfulle og mest kjente originale sanger.

## Eksterne lenker
*
Drammensbiblioteket

**Drammensbiblioteket** er siden 2017 navnet på folkebiblioteket i Drammen og omegn. Hovedbiblioteket til Drammensbiblioteket ligger sentralt i Drammen – på Papirbredden – og har ca.  kvadratmeter til disposisjon fordelt over tre etasjer.

## Biblioteksamarbeid 2007–2017
Opprinnelig var «Drammensbiblioteket» navnet på et biblioteksamarbeid mellom Drammen bibliotek (det kommunale folkebiblioteket i Drammen), Buskerud fylkesbibliotek og Høgskolen i Buskerud og Vestfold sin bibliotekfilial i Drammen. 

Bystyret i Drammen vedtok i midten av desember 2004 at det skulle bygges en kunnskapspark i Drammen. Samtidig ble det vedtatt å etablere det nye Drammensbiblioteket. Det ble utlyst en arkitektkonkurranse, og konkurransejuryen var enstemmig i sitt valg av LPO arkitektur & design og deres forslag «Drammen United».

Byggestart var 1. mai 2005 med innflytting 1. desember 2006. Det konsoliderte «Drammensbiblioteket» åpnet for publikum 26. februar 2007. 

Det var første gang i Norge at tre bibliotek med forskjellige målgrupper, ulike eiere og hvert sitt forvaltningsnivå, gikk sammen om å danne ett felles bibliotektilbud til publikum. Tanken om å danne et felles bibliotektilbud viste seg vanskelig å gjennomføre i praksis, og derfor opphørte det formelle samarbeidet våren 2017.    

Navnet Drammensbiblioteket ble beholdt av Drammen kommunes folkebibliotek.    

## Drammensbibliotekene (filialer)
I tillegg til hovedbiblioteket på Papirbredden i Drammen har Drammensbiblioteket (per 2024) tre filialer:

* Fjell bibliotek
* Mjøndalen bibliotek
* Svelvik bibliotek

Fellesbetegnelsen på de fire bibliotekavdelingene er «Drammensbibliotekene».

## Historikk
Allerede i 1901 tok ordføreren i Drammen til orde for at byen måtte få et folkebibliotek, men prosessen frem til realisering av tanken ble lang.

Biblioteket i Drammen åpnet i 1916, i en toetasjes bygning som var bygget til formålet av Drammens Sparebank. Bibliotekbygningen stod ferdig i 1914, som det første bygget i Norge som var bygget spesifikt for å tas i bruk som bibliotek. Etter overrekkelsen av det ferdige bygget den 2.&nbsp;desember 1914, startet arbeidet med å klargjøre biblioteket for publikum. Det ble innkjøpt fire boksamlinger som ble fundamentet for det nye biblioteket: det såkalte «mønsterbiblioteket» som hadde blitt utstilt på jubileumsutstillingen på Frogner i 1914, boksamlingen etter historikeren og bibliotekaren Ludvig Daae (1834–1910), overrettssakfører Berntsens boksamling samt bøkene fra den lokale foreningen Kvindernes læseværelses bibliotek. I tillegg mottok det nye folkebiblioteket en rekke bokgaver.

Fra 1943 var Drammen bibliotek også sentralbibliotek for Buskerud fylke. 

## Referanser


## Eksterne lenker

* Høgskolen i Buskerud og Vestfold sin bibliotekfilial i Drammen 
* Buskerud fylkesbibliotek
Surnadal alpinsenter

**Surnadal alpinsenter** (også kalt **Sæterlia alpinsenter**) i Surnadal består av ca. 4000 meter preparerte løyper, hvorav 1750 meter med lys. Den ble åpnet i 1985, og erstattet datidens alpinbakke som lå på Bergheim.

## Se også
* Liste over norske alpinanlegg

## Eksterne lenker
* Hjemmeside
Amfi

**Amfi** kan blant annet vise til:

* Amfiteater, er i utgangspunktet et teater med sitteplasser (tribuner) på begge sider av, eller helt rundt, en sentral scene.
* Amfi Eiendom, et norsk forvaltningsfirma som har drifts- og forvaltningsansvar for et stort antall kjøpesentre i Norge.
Steiermarks flagg

**Steiermarks flagg** er delt i hvitt over grønt. Flagget er i størrelsesforholdet 2:3. 
Fargene er landets tradisjonelle og er avledet av Steiermarks våpen, en hvit heraldisk panter på hvitt. Den heraldiske panteren, et fabeldyr som spruter ild, er et eldgammelt symbol for Steiermark. Det er først kjent i heraldisk sammenheng 1160 og står i en bredere europeisk sammenheng der draken forekommer som symbol. Delstatens flagg har sitt opphav på 1800-tallet og rekkefølgen av fargene har variert.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
Tirols flagg

**Tirols flagg** er delt i hvitt over rødt. Flagget er i størrelsesforholdet 2:3. Fargene er landet Tirols tradisjonelle og er avledet av våpenskjoldet, en rød ørn på hvitt. 

I tillegg til Tirol fører også Salzburg, Oberösterreich, Vorarlberg og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg. 

Flagget forekommer i to varianter, med og uten våpenet. Uten våpen er flagget til bruk for delstatens innbyggere. Flagget med våpen er statsflagg til bruk for delstatens myndigheter. Det er utformet på en spesiell måte med en frittsvevende ørn på hvit bakgrunn som strekker seg fra det øvre feltet og ned i det røde som en halvsirkel.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
Mo kirke (Surnadal)

**Mo kirke** ligger i Surnadal kommune og er en av 5 Y-formede kirker i Norge. Bygget i 1728, i en spesiell form som symboliserer Treenighetskirken. Det er gjort funn av en vikingegrav ved kirken.

Den er en del av Den norske kirke og hører til Indre Nordmøre prosti i Møre bispedømme.

Byggverket er i tre og har 205 plasser.

Det er kirkegård ved kirken.

Etter middelalderkirkene Kvernes og Grip, og Edøy og Tingvoll er det den eldste kirken på Nordmøre.

## Referanser


## Litteratur
* 
* 

## Eksterne lenker
* Rindal og Surnadal kirkelige fellesråd
* 
* Inge Solheims side om kirka Informasjon og bilder
*
Vorarlbergs flagg

**Vorarlbergs flagg** er delt i rødt over hvitt. Flagget er i størrelsesforholdet 2:3. Fargene er landet Vorarlbergs tradisjonelle og er avledet av våpenet, et rødt kirkebanner på hvitt. Våpenet er kjent i farger fra midten av 1300-tallet. Fargene kom i første halvdel av 1800-tallet også i bruk i flaggsammenheng. 

I tillegg til Vorarlberg fører også Salzburg, Oberösterreich, Tirol, og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg. 

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
* Peter Diem: *Die Symbole Österreichs*, Wien, 1995

## Eksterne lenker
* Gesetz über die Landessymbole
* Symbole der Republik Österreich av Peter Diem
Buskerud fylkesbibliotek

**Buskerud fylkesbibliotek** er fylkesbibliotek for innbyggerne i Buskerud fylke. 
Fylkesbiblioteket hører inn under utviklingsavdelingen i Buskerud fylkeskommune og er det fylkeskommunale nivået i folkebibliotekvesenet i fylket. 

Fylkesbibliotekets lovpålagte oppgaver er å ivareta fjernlånsvirksomheten i fylket og organisere det lokale lånesamarbeidet, yte bibliotekfaglig veiledning og assistanse til folke- og skolebibliotekene i fylket og rådgi de lokale myndighetene og bibliotekeierne. Fylkesbiblioteket arrangerer kurs og møter om bibliotekspørsmål og saksbehandler fordelingen av statlige midler til folkebibliotekene. I tillegg kjører fylkesbiblioteket bokbuss i mange kommuner i Buskerud og administrerer ordningen med utlån av klassesett til skolene i fylket.

Fylkesbibliotekets brukere er først og fremst andre bibliotek.  

Fylkesbiblioteket flyttet i 2007 inn i et nytt bibliotekbygg på Papirbredden i Drammen. Det er første gang i Norge at tre bibliotek med forskjellige målgrupper, med ulike eiere og hvert sitt forvaltningsnivå, går sammen om å danne ett felles bibliotektilbud til publikum. Sambiblioteket har fått navnet Drammensbiblioteket.

I januar 2011 ble biblioteket kåret til Årets bibliotek 2010 av Norsk bibliotekforening.

## Eksterne lenker
* Søk i Bibliotekets kataloger
Amfi (kjøpesenterkjede)

**Amfi AS** er en kjøpesenterkjede heleid av Olav Thon Eiendomsselskap og del av Thon Gruppen.  består kjeden av 47 kjøpesentre. Kjedens hovedkontor ligger i Surnadal på Nordmøre.

## Kjøpesentere





## Selskap
### Amfi Drift AS
Amfi Drift AS har ansvaret for drift og forvaltning av kjøpesentrene på vegne av de forskjellige eierselskapene. Det er over 20 forskjellige eierkonstellasjoner av sentereierne. Samlet årsomsetning for sentrene er ca. NOK 31 mrd. 54 av sentrene markedsføres som Amfi-sentre (2014).

### Amfi Kreativ AS
Amfi Kreativ AS var et datterselskap av Amfi Drift AS. Selskapet er Amfi Drifts interne reklamebyrå, og ble stiftet 1. januar 2005.

## Referanser


## Eksterne lenker
*
Salzburgs flagg

**Delstaten Salzburgs flagg** er delt i rødt over hvitt. Flagget er i størrelsesforholdet 2:3. Fargene er landet Salzburgs tradisjonelle og er relatert til våpenet som er delt i svart løve på gult felt i første felt og en hvit bjelke på rødt i andre felt. Fargene rødt og hvitt har vært i bruk som Salzburgs farger siden 1800-tallet.

I tillegg til Salzburg fører også Oberösterreich, Tirol, Vorarlberg og Wien flagg i rødt og hvitt. Fargene er også Østerrikes nasjonalfarger og benyttes i Østerrikes flagg.  

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Salzburger Landessymbole
* Symbole der Republik Österreich av Peter Diem
Mo i Surnadal

**Mo** er ei grend i øvre deler av Surnadalen på Nordmøre. 

Mo kirke ligger her og er en av 5 Y-formede kirker i Norge. Den er også den eldste kirka i kommunen.

Grenda har også egen barneskole.

Røv mølle ligger et ca. 1 km sørvest for Mo.

## Referanser
Wiens flagg

**Wiens flagg** er delt i rødt over hvitt. Flagget er i størrelsesforholdet 2:3. Fargene er byen og delstaten Wiens tradisjonelle og er avledet av byens våpen, et hvitt kors på rødt. Dette har vært Wiens våpen siden slutten av 1270-tallet. Også andre steder i utkanten av det Hellige romerske rike, som Danmark, Sveits og Savoia har tilsvarende våpen eller flagg, alle relatert til det keiserlige militærflagg ført fra slutten av 1100-tallet.

I tillegg til Wien fører også andre østerrikske delstater flagg i rødt og hvitt: Salzburg, Oberösterreich, Tirol og Vorarlberg. Fargene er også Østerrikes nasjonalfarger og benyttes i Østerrikes flagg.

Flagget forekommer i to varianter, med og uten våpenet. Flagget med våpen er statsflagg til bruk for delstatens myndigheter, mens flagget uten våpen er til bruk for delstatens innbyggere.

## Litteratur
Peter Diem: *Die Symbole Österreichs*, Wien, 1995

## Eksterne lenker
* Symbole der Republik Österreich av Peter Diem
Thorn Reymert

**Thorn Christensen Reymert** (født 1743 i Søgne, død 1825 i Kristiansand), var trelasthandler, skipper, reder, verftseier, kjøpmann og gjestgiver i Kristiansand. 

## Verftet
*Thorn Reymerts verft* nevnes i 1783 som et av de store på Vestersiden, sammen med blant annet verftet til Tønnes Rolfsen (som for øvrig var Thorn Reymerts svigerfar), Niels Moe m.fl. Reymert lot bygge flere egne skip på verftet, som ble solgt rundt begynnelsen av 1800-tallet. Senere eiere var familien Isaachsen og deretter firmaet Reinhard. 

Thorn Reymerts bygård på hjørnet av Vestre Strandgate og Kongens gate (eid av Reymert fra slutten av 1760-årene til ca. år 1800) ble i 1824-25 kjøpt av klubselskapet «Foreningen» http://www.klubselskabet.com/. Bygården ble i 1760 beskrevet som ett-etasjes med kvist, og hadde 8 værelser samt bryggerhus, fjøs, stall og «gresshave» ned til stranden (der Reymerts verft ble anlagt). Eiendommen til klubbselskapet Foreningen brant i 1881, og ble etterpå oppført i den form det har i dag.

## Gjestgiveriet
*Reymerts gjestgiveri* ble startet på begynnelsen av 1800-tallet da Thorn Reymert kjøpte Gjerdrum-huset i Kongens gate. Fra 1803 fikk han kongelig bevilling til å holde gjestgiveri og herbergeri. Bevillingen ble gitt etter at det danske kanselli i 1802 hadde blitt oppmerksom på at Kristiansand manglet herberge for reisende. Christen Pram, som er en viktig kilde for Kristiansands historie, omtaler i 1805 Thorn Reymert slik: «Trelast- og krambodhandler, en bra mann. Anses å eie 20&nbsp;000 rdl. eller mer. Holder – uten som det synes å beregne det til fordel eller næringsvei – herberge for reisende, da her ellers ingen herberger er uten for bønder og sjøfolk.» Reymert holdt også skysskafferi. Bevillingen til å drive gjestgiveri og herberge sa han opp i 1814. (Thorn Reymert var for øvrig sønn av Christen Marcussen Reymert, som drev det kjente kongelige privilegerte gjestgiveri i Ny Hellesund.)

## Se også
* Reymert (slekt)

## Litteratur
* Karl Leewy: *Kristiansands befolkning og bebyggelse i eldre tider*, utg. av Christiandsands Sparebank 1980-85 
* Øivind T. Reymert: *Familien Reymert i Mandal* (Mysen 1990).
Kristent fellesskap

**Kristent Fellesskap Bergen** er en norsk kristen frimenighet i Bergen i Vestland fylke. Menigheten startet som en bønnegruppe på 1970-tallet og hadde 468 tilskuddstellende medlemmer i 2022. Menigheten i Bergen ledes av en "Ledende eldste". Ledende eldste siden sommeren 2008 er Per Arne Gjerde.

Menigheten driver blant annet studentarbeid, barnearbeid og ungdomsarbeid, og legger vekt på fellesskap med hverandre, og fellesskap med Gud. De driver også en bibelskole i Bergen (Bergen Bibelskole)https://web.archive.org/web/20110904030323/http://www.bergen-bibelskole.no/ som tar inn ca. 30 elever per år.

Hver påske og sommer, arrangerer menigheten en "felles" konferanse for menighetene rundt om i landet. Og ungdommene pleier å arrangere en egen konferanse rundt nyttår. I påsken arrangeres det påskekonferanser i flere deler av landet.

Ifølge menigheten selv er «troen på Jesus som Herre og Frelser» og at «menigheten er til for Gud og ikke omvendt» det viktigste som kjennetegner menigheten.

## Kristent Nettverk
Kristent Fellesskap Bergen er tilknyttet Kristent Nettverk, en stiftelse som per 2023 utgjør et nettverk av 22 selvstendige menigheter. Kristent Nettverk driver misjonsarbeid både i inn- og utland og samarbeider med den internasjonale stiftelsen Ministries Without Borders. Kristent Nettverk ledes av et team der Terje Dahle leder arbeidet i Norge.

Menighetene i Skien, Bergen, Tromsø, Bømlo, Nordhordaland, Oslo, Sotra/Øygarden, Stord, Trondheim og Vesterålen hadde til sammen 1 357 tilskuddstellende medlemmer i 2022.

## Referanser


## Eksterne lenker
*Kristent Nettverk
* 
* Bergen Bibelskole
* Folk Bibelskole 
* Velvet ungdom
* Kristent Fellesskap Tromsø
* Kristent Fellesskap Vesterålen
* Kristent Fellesskap Trondheim
*Kristent Fellesskap Bømlo
*Kristent Fellesskap Kvinnherad
Prøvelsesrett

**Prøvelsesrett** er den rett den dømmende makt har til å prøve lover og andre vedtak fra den lovgivende makt opp mot landets grunnlov (konstitusjon). Denne retten er en del av kontrollmekanismene mellom styresmakter som har maktfordeling seg imellom. Retten har sitt opphav i USA og Presidentmodellen, men instituttet er tatt i bruk også i parlamentariske land. Begrepet prøvelsesrett brukes også om domstolenes rett til å prøve forskrifter utarbeidet av den utøvende makt opp mot formelle lover.

I Norge kan man få prøvet for domstolene om lover og andre vedtak av Stortinget er i samsvar med Grunnloven. Retten kommer ikke frem av noen lovbestemmelse, men er ansett som konstitusjonell sedvanerett. Dette ble første gang slått fast av Høyesterett i en dom fra 1866.
Frida Kahlisto

**Frida Merete Kahlisto** (født 1. desember 1964 i Oslo) er en norsk forfatter og barnevernskonsulent. Hun har utdanning som sosionom og videreutdanning i rusbehandling fra Diakonhjemmets høgskole samt i sexologi fra København og Høgskolen i Agder.

Kahlisto har gitt ut *Kjærlighet ved første klikk – Din guide til nettdating* (Gyldendal 2006) og *Venus – Norske kvinner sett nedenfra* (Gyldendal 2005) sammen med Eva Henriette Mohn.

## Eksterne lenker
* Frida Kahlistos forfatterblogg
* Puppeblogg
Stilisering

**Stilisering** er en form for abstraksjon der uttrykket forenkles og forandres for å passe inn i en bestemt stilform. Ofte brukes betegnelsen stilisering som en motsetning til naturalistisk eller virkelighetstro framstilling.

Stilisering kan være verbalt ved en beskrivelse, visuelt ved en avbildning eller hørbart ved en lyd. Stilisering finnes stort sett i alle land og til alle tider som det finnes menneskelige nedtegninger fra. Innen kunst er stilisering ofte brukt innen stilartene art nouveau, pop art og kubisme. Stilisering brukes også i symboler (som piktogrammer), kjennetegn, flagg, våpenskjold, bumerker, segl og andre merker samt i lydsignaler.

## Kilder
* Nasjonal digital læromgsarena (NDLA): Stilisering og abstrahering (publisert 5. mai 2017 av Ellen Johansen)  Besøkt 26. desember 2017
Fylkesvei 3206

**Fylkesvei 3206** går mellom Skjeggestad i Holmestrand og Bjune i Tønsberg kommune.

Strekningen mellom Skjeggestad og Haga (Sørby) ble åpnet i 1905.

Frem til 2019 hadde veien betegnelsen  fylkesvei 755 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*